Ospedale della Pietà
<s>Ospedale della Pietà (prevedeno: Ubožnica) je bilo sirotište i samostan u Veneciji, poznato kao jedna od najstarijih muzičkih škola na svijetu, te nukleus iz kojih su kasnije nastali konzervatoriji.</s>

<s>Historija i karakteristike 
Kako je u to vrijeme bilo puno siročadi čiji su roditelji pomrli od kuge, isto kao i napuštene djece, trebalo je nešto poduzeti po tom pitanju.</s><s>Za to se pobrinuo franjevački redovnik Petruccio d’Assisi koji ih je pokupio sa ulica Venecije i smjestio po stanovima koje su donirali gradski aristokrati.</s><s>Njemu je Mletačka Republika dopustila da prikuplja priloge, a i sama se aktivno svojim prilozima uključila u financiranje Ospedalea koji je službeno osnovan 1346. dekretom Savjeta umoljenih (senat).</s><s>Tako je Ospedale svoj život započeo kao dobrotvorna institucija koja se brinula o siročadi oba spola, a dječaci i djevojčice živjeli su odvojeno.</s>

<s>Povećanim brojem djece odnosno štićenika, rasle su i potrebe Ospedalea za većim brojem donatora koje nije bilo lako pronaći.</s><s>Tokom 17. vijeka Ospedale je pronašao način kako da radikalno poveća broj i iznos donacija, a to je bio djevojčki kor i orkestar na čije su koncerte Venecijanci rado dolazili.</s>

<s>Ospedale se tako razvio u vrhunsku muzičku školu.</s><s>Svoje štićenice su u dobi od nekih devet godina testirali i ukoliko su procijenili da imaju talent za muziku, pružili su im vrhunsko muzičko obrazovanje.</s><s>Iako je u Ospeadaleu živjelo prosječno po stotinu i više djevojčica, samo njih četrdesetak do šezdesetak sudjelovalo u koru i orkestru.</s>

<s>Kvaliteti je pridonio i Antonio Vivaldi koji je u septembru 1703. počeo raditi kao učitelj violine.</s><s>Uz nekoliko prekida, radio je u Ospedaleu sve do 1740. godine.</s><s>Na njegovo inzistiranje angažiran je Francesco Gasparini kao voditelj i dirigent pjevačkog kora.</s><s>Vivaldi nije radio samo kao pedagog već je u periodu od 1723. do 1729. za Ospedale komponirao više od stotinu djela.</s>

<s>Tokom 18. vijeka slava djevojčkog asambla Ospedalea se proširila po cijeloj Evropi i mnogi dovoljno imućni pošli su u Veneciju da čuju to djevojačko čudo, a time su i značajno porasli prihodi Ospedalea.</s>

<s>Ospedale della Pieta djeluje još i danas kao neprofitna organizacija koja se bavi brigom o siročadi i napuštenoj dijeci te pomaže djeci i majkama u kriznim situacijama.</s>

<s>Izvori</s>

<s>Vanjske veze</s>

<s>''Istituto Provinciale per l'Infanzia 'Santa Maria della Pietà''' (službene stranice)</s>

<s>Historija Venecije
Građevine u Veneciji
Obrazovanje u Veneciji
Muzičko obrazovanje
Humanitarne organizacije
Castello (sestiere)</s>

